钦定古今图书集成/历象汇编/历法典/第063卷 > 交食历指五
## 钦定古今图书集成/历象汇编/历法典/第063卷 > 交食历指五

《推视会》第二。〈凡三章。〉

《交食》第三卷求定望，改实时为视时，所以然者为有
升度差也。今日食以地心之实会改为地面之视会，
所以然者，为有地半径差也。以地半径差论，实会、视
会不同，上章已详之矣。此求视会，则依视差推算法，
先求日月高弧以得高差，又求高弧与黄道之交角，
因以得南北东西差。次求视会与实会之时差，以加
以减于实会之时刻，而得日月正视会之时刻。其加
减则以黄道九十度为限。〈即黄平象限〉

日月距地平高弧

视差有多有寡，必依太阳出地平所得高度多寡。

日月会合，若同高度，或差一度以下，其视差甚微，故得太阳高度。不必复求太阴高度。必求细率，则以太阳高度。查太阴高差，先加于太阳高弧，得太阴高真度也。

欲求高度几何则用定会。〈即定朔也〉之实时及本时之太
阳躔度。先以躔度推太阳距赤道之纬度，次以定会
实时推其距子午圈若干。〈详见下文用法中〉得二角形：形有
北极出地之馀弧，有太阳距赤道之馀弧，有两弧间
角，为太阳距子午圈弧之相当角。算得本形之第三
弧，为太阳出地高弧之馀弧也。如左图甲乙丙为子
午圈，甲丁丙为地平，丁戊为黄道太阳在庚，则乙庚
己为高弧，壬庚为太阳距赤道之馀弧，因得乙壬。〈本地